Module
Contents
Index 🔎︎

# লেখচিত্র ধরন স্টক

আপনি লেখচিত্র উইজার্ড এর প্রথম পৃষ্ঠা থেকে একটি লেখচিত্রের ধরন বেছে নিতে পারেন।

এই নির্দেশাবলীতে সন্নিবেশ করতে...

Choose Insert - Chart...

Insert Chart

## স্টক

একটি স্টক লেখচিত্র শুরুর মূল্য, নিম্ন মূল্য, উচ্চ মূল্য এবং বন্ধের মূল্য দিয়ে বাজারের প্রবণতার সচিত্র প্রতিবেদন প্রদান করে। লেনদেন ভলিউমও প্রদর্শিত হতে পারে।

একটি স্টক লেখচিত্রের জন্য ডাটা সিরিজের ক্রম গুরুত্বপূর্ণ। নিম্নের উদাহরণ সারণির মতো করে ডাটা সাজিয়ে রাখতে হবে।

| A | B | C | D | E | F
1 |  | লেনদেনের পরিমাণ | পূর্বদিনের মূল্য | কম (সর্বনিম্ন মূল্য) | উচ্চ (সর্বোচ্চ মূল্য) | সর্বশেষ মূল্য
2 | সোমবার | ২৫০০ | ২০ | ১৫ | ২৫ | ১৭
3 | মঙ্গলবার | ৩৫০০ | ৩২ | ২২ | ৩৭ | ৩০
4 | বুধবার | ১০০০ | ১৫ | ১৫ | ১৭ | ১৭
5 | বৃহস্পতিবার | ২২০০ | ৪০ | ৩০ | ৪৭ | ৩৫
6 | শুক্রবার | ৪৬০০ | ২৭ | ২০ | ৩২ | ৩১

একটি সারি বিল্ড পূর্বদিন, সর্বনিম্ন, সর্বোচ্চ এবং সর্বশেষ মানসমূহ একটি লেখচিত্রের ডাটা এককের সাথে সমন্বয় করে। একটি স্টক মূল্য ডাটা সিরিজ এরকম ডাটা একক ধারণকারী বিভিন্ন সারি দ্বারা গঠিত। লেনদেনের পরিমাণ ধারণকারী কলাম একটি বিকল্প দ্বিতীয় ডাটা সিরিজ তৈরি করে।

বেছে নেওয়া ভেরিয়েন্টের উপর নির্ভর করে, আপনার সব কলামের প্রয়োজন নেই।

## স্টক লেখচিত্র ভেরিয়েন্ট

লেখচিত্র উইজার্ডের প্রথম পৃষ্ঠায়স্টক লেখচিত্রের ধরননির্বাচন করুন। এরপর চারটি ভেরিয়েন্টের একটি নির্বাচন করুন।

## ধরন ১

নিম্ন এবং উচ্চ কলামের উপর ভিত্তি করে ধরন ১ নিম্নমূল্য (নিম্ন) এবং উচ্চমূল্যের (উচ্চ) মধ্যে পার্থক্য একটি অনুভুমিক রেখার মাধ্যমে প্রদর্শন করে থাকে।

নিচু, উচু,এবং বন্ধ কলামের উপর ভিত্তি করে ধরন ১ সর্বশেষ মূল্যের জন্য একটি অতিরিক্ত অনুভূমিক চিহ্ন প্রদর্শন করে।

## ধরন ২

পূর্বদিন,সর্বনিম্ন, সর্বোচ্চ, এবং সর্বশেষ মানভিত্তিক কলাম ধরন ২ ঐতিহ্যবাহী "ক্যান্ডেল স্টিক" লেখচিত্র তৈরি করে। ধরন ২ সর্বনিম্ন এবং সর্বোচ্চ মূল্যের মধ্যে উল্লম্ব রেখা অঙ্কণ করে এবং সামনে একটি আয়তক্ষেত্র যুক্ত করে, যা পূর্বদিন এবং সর্বশেষ মূল্যের মধ্যে পরিসর নির্দেশ করে। আপনি যদি আয়তক্ষেত্রটিতে ক্লিক করেন তাহলে অবস্থা বারে আরও তথ্য দেখা যাবে। LibreOffice বৃদ্ধিপ্রাপ্ত মান (সর্বশেষ মূল্য পূর্বদিনের মূল্যের চেয়ে কম) এবং কমতে থাকা মানের জন্য বিভিন্ন ভরাট রং ব্যবহার করে।

## ধরন ৩

লেনদেনের পরিমানের জন্য অতিরিক্ত কলাম সহ , পরিমাণ, নিচু, উচু,এবং সর্বশেষ কলামের উপর ভিত্তি করে লেখচিত্র ধরন ৩ লেখচিত্র ধরন ১ এর মতো একটি লেখচিত্র অঙ্কণ করে।

## ধরন ৪

পরিমাণ, পূর্বদিন, নিচু, উচু,,এবং সর্বশেষ,এই পাঁচটির সবগুলো কলামের উপর ভিত্তি করে লেনদেনের পরিমানের জন্য অতিরিক্ত কলাম সহ ধরন ৪ লেখচিত্র ধরন ২ এর মতো একটি লেখচিত্র সমন্বয় করে।

লেনদেনের পরিমানের জন্য পরিমাপ " একক " হওয়ার কারণে, লেখচিত্র ধরন ৩ এবং ৪ এ একটি দ্বিতীয় y অক্ষ উপস্থাপিত হয়। মূল্য অক্ষ ডান পার্শ্বে এবং পরিমানের অক্ষ বাম পার্শ্বে দেখানো হয়।

## ডাটা উৎস নির্ধারিত হচ্ছে

## নিজস্ব ডাটার উপর ভিত্তি করে লেখচিত্র

নিজস্ব ডাটা রয়েছে এমন একটি লেখচিত্রের ডাটা সিরিজ পরিবর্তন করতে, সম্পাদনা মোডে লেখচিত্রের প্রদর্শন মেনু থেকে অথবা বিষয়বস্তু মেনু থেকে লেখচিত্র ডাটা সারণি নির্বাচন করুন।

একটি সন্নিবেশিত লেখচিত্র ডাটা সারণিতে, ডাটা সিরিজ সবসময় কলামসমূহে সংগঠিত থাকে।

একটি নতুন স্টক লেখচিত্রের জন্য প্রথমে একটি কলাম লেখচিত্র ব্যবহার করুন। আপনার প্রয়োজনীয় কলাম যুক্ত করুন এবং উদাহরণে দেখানো ক্রমানুসারে আপনার ডাটা সন্নিবেশ করান, কাঙ্খিত ভেরিয়েন্টের জন্য কোনো কলাম বাতিল করার প্রয়োজন নেই। কলামের ক্রম পরিবর্তন করতে "সারি ডানে সরিয়ে নিন" ব্যবহার করুন। লেখচিত্র ডাটা সারণি বন্ধ করুন। এখন স্টক লেখচিত্র ভেরিয়েন্ট পরিবর্তন করতে লেখচিত্র ধরন ডায়ালগ ব্যবহার করুন।

আপনি যদি ইতোমধ্যেই একটি স্টক লেখচিত্র পেয়ে থাকেন এবং ভেরিয়েন্টটি পরিবর্তন করতে চান, তাহলে প্রথমে লেখচিত্র ধরনটি কলাম লেখচিত্রে পরিবর্তন করুন, কলামসমূহ যুক্ত করুন অথবা অপসারণ করুন যাতে এটি ভেরিয়েন্টের মানানসই হয় এবং তারপর পুনরায় লেখচিত্র ধরনটি স্টক লেখচিত্রে পরিবর্তন করুন।

একটি সারিতে ডাটা সিরিজের নাম লিখবেন না। ভূমিকার নামের উপরের ক্ষেত্রটিতে নাম লিখুন।

লেখচিত্রে শ্রেণী কিভাবে সাজানো হবে তা সারির ক্রম দ্বারা নির্ধারিত হয়। ক্রম পরিবর্তন করতে "সারি নিচে সরান" ব্যবহার করুন।

## ক্যাল্‍ক অথবা রাইটার সারণি ভিত্তিক লেখচিত্রসমূহ

লেখচিত্র উইজার্ডের দ্বিতীয় পৃষ্ঠায় অথবা ডাটা পরিসর ডায়ালগে আপনি একটি ডাটা পরিসর বেছে নিতে বা পরিবর্তন করতে পারেন। ফাইন টিউনিং এর জন্য ডাটা সিরিজ ডায়ালগ ব্যবহার করুন।

একটি ডাটা পরিসর সুনির্দিষ্ট ভাবে উল্লেখ করতে নিম্নোক্ত যেকোনো একটি কাজ করুন:

1. লেখা বাক্সে ডাটা পরিসর সন্নিবেশ করান।

   ক্যাল্‍ক এ, ডাটা পরিসরের একটি উদাহরণ "$Sheet1.$B$3:$B$14" হতে পারে। নোট করুন যে, একটি ডাটা পরিসর স্প্রেডশীটের একাধিক এলাকা নিয়ে গঠিত হতে পারে, যেমন, "$Sheet1.A1:A5;$Sheet1.D1:D5" একটি কার্যকর ডাটা পরিসর। রাইটারে, "Table1.A1:E4" ডাটা পরিসরের একটি উদাহরণ হতে পারে।

   সিনট্যাক্স সঠিক না হওয়া পর্যন্ত, LibreOffice পাঠ্যকে লাল রঙের দেখায়।

1. ক্যাল্কে, ডায়ালগটি ছোট করার জন্য ডাটা পরিসর নির্বাচন এ ক্লিক করুন, তারপর পরিসর নির্বাচন করার জন্য টেনে আনুন। আপনি মাউসটি ছেড়ে দিলে, ডাটা অন্তর্ভুক্ত হয়ে যায়। পওনরায় ডাটা পরিসর যোগ করার জন্য নির্বাচন ডাটা পরিসর এ ক্লিক করুন। ছোট করে নেয়া ডায়ালগের ইনপুট ক্ষেত্রে, এন্ট্রির পরে ক্লিক করুন এবং সেমিকোলন টাইপ করুন। তারপর পরবর্তী পরিসর নির্বাচন করার জন্য টেনে আনুন।

সারি অথবা কলামের ডাটা সিরিজের জন্য যেকোনো একটি অপশনে ক্লিক করুন।

যদি একটি সারির তথ্য একই " ক্যান্ডেল স্টিক" এ অন্তর্ভুক্ত হয় তাহলে আপনার স্টক লেখচিত্র ডাটা "কলামে" থাকবে।

## সারণি ভিত্তিক স্টক লেখচিত্রের ডাটা সীমার ফাইন টিউন করা হচ্ছে।

আপনি লেখচিত্র উইজার্ডের তৃতীয় পৃষ্ঠার একক ডাটা সিরিজের একটি অংশের জন্য অথবা ডাটা পরিসর ডায়ালগের পৃষ্ঠা ডাটা সিরিজে ডাটা সিরিজ সাজাতে পারেন এবং উৎস সম্পাদনা করতে পারেন।

## ডাটা ধারা সংগঠন

ডায়ালগের বাম পার্শ্বের ডাটা পরিসর এলাকায় প্রকৃত লেখচিত্রের ডাটা সিরিজ সাজাতে পারেন। একটি স্টক লেখচিত্রে মূল্য ধারণকারী অন্তত একটি ডাটা সিরিজ থাকবে। এটির লেনদেন পরিমানের জন্য একটি দ্বিতীয় ডাটা সিরিজ থাকতে পারে।

যদি আপনি একের অধিক মূল্যের ডাটা সিরিজ পেয়ে থাকেন তাহলে এদেরকে ক্রমানুসার করার জন্য ঊর্ধ্বমুখী এবং নিম্নমুখী তীরচিহ্ন বোতাম ব্যবহার করুন। এই ক্রমটি লেখচিত্রের বিন্যাস নির্ধারণ করে। পরিমানের ডাটা সিরিজের জন্য একই কাজ করুন। আপনি মূল্য এবং ভলিউম ডাটা সিরিজের মধ্যে পরিবর্তন করতে পারেন না।

ডাটা সিরিজ অপসারণ করতে, তালিকাতে ডাটা সিরিজ নির্বাচন করুন এবং অপসারণ এ ক্লিক করুন।

একটি ডাটা সিরিজ যুক্ত করতে, একটি বিদ্যমান ডাটা সিরিজ নির্বাচন করুন এবং যুক্ত করুনএ ক্লিক করুন। নির্বাচিত ভুক্তিটির নিচে আপনি একটি খালি ভুক্তি পেতে পারেন, যা একই ধরনের। যদি আপনার কোনো মূল্য ডাটা সিরিজ অথবা পরিমানের ডাটা সিরিজ না থাকে তাহলে আপনাকে অবশ্যই প্রথমে ডাটা পরিসর ডায়ালগে এই সিরিজের জন্য একটি পরিসর নির্বাচন করতে হবে।

## ডাটা পরিসর নির্ধারণ করা হচ্ছে

ডাটা পরিসর ডায়ালগে আপনি নির্বাচিত ডাটা সিরিজের প্রতিটি উপাদানের জন্য ডাটা পরিসর নির্ধারণ অথবা পরিবর্তন করতে পারেন।

উপরে বিদ্যমান তালিকাতে উপাদানের ভূমিকা নাম এবং বর্তমান মান দেখা যায়। যখন আপনি একটি ভূমিকা নির্বাচন করেন তখন তালিকার নিচে বিদ্যমান লেখা বাক্সের মান পরিবর্তন করতে পারেন। লেবেলটি নির্বাচিত ভূমিকা প্রদর্শন করে।

ডায়ালগ ছোট করতে এবং মাউস দিয়ে পরিসর নির্বাচন করতে লেখা বাক্সে পরিসর সন্নিবেশ করান অথবা ডাটা পরিসর নির্বাচন এ ক্লিক করুন।

যেকোনো ক্রমে পূর্বদিনের মান, সর্বশেষ মান, সর্বোচ্চ মান, এবং সর্বনিম্ন মানসমূহ নির্বাচন করুন। শুধুমাত্র সেসব ভূমিকার জন্য পরিসর সুনির্দিষ্ট ভাবে উল্লেখ করুন যা আপনার স্টক লেখচিত্রের ভেরিয়েন্টের জন্য প্রয়োজন। সারণিতে পরিসরসমূহের পরপর হওয়ার প্রয়োজন নেই।

## লেখচিত্রের ব্যাখ্যা

লেখচিত্রের ব্যাখ্যাটি প্রথম সারি অথবা কলাম অথবা বিশেষ পরিসর থেকে লেবেলসমূহ প্রদর্শন করে যা আপনি ডাটা সিরিজ ডায়ালগে নির্ধারণ করেন। যদি আপনার লেখচিত্রসমূহ লেবেল ধারণ না করে তাহলে লেখচিত্রের ব্যাখ্যাটি লেখচিত্র ডাটার সারি সংখ্যা অথবা কলামের বর্ণ অনুসারে "সারি ১, সারি ২, ...", অথবা "কলাম A, কলাম B, ..." রূপে পাঠ্য প্রদর্শন করে।

লেখচিত্রের ব্যাখ্যাটি পরিসর থেকে মান প্রদর্শন করে, যা আপনি ডাটা পরিসর সর নামের জন্য পরিসরক্ষেত্রে সন্নিবেশ করিয়েছেন। পূর্ব নির্ধারিত ভুক্তিটি সর্বশেষ মূল্য কলামের কলাম শীর্ষচরণ।

যেকোনো একটি অবস্থান অপশন নির্বাচন করুন। যখন লেখচিত্রটি সম্পূর্ণ হয়, বিন্যাস মেনু ব্যবহার করে আপনি অপর অবস্থানসমূহ সুনির্দিষ্ট ভাবে উল্লেখ করতে পারেন।

সংশ্লিষ্ট প্রসঙ্গ

লেখচিত্র অন্তর্ভুক্ত করা হচ্ছে

লেখচিত্র উইজার্ড - লেখচিত্র ধরন

লেখচিত্র উইজার্ড - ডাটা পরিসর

লেখচিত্র উইজার্ড - ডাটা সিরিজ

লেখচিত্র উইজার্ড - লেখচিত্র উপাদান